wannaphong/clean_thaiwikipedia huggingface dataset:
# มณีนาคา
มณีนาคา เป็นละครโทรทัศน์ไทย แนว โรแมนติก-ดราม่า-แฟนตาซี สร้างจากบทประพันธ์ของ มัลลิกา นำมาสร้างเป็นละครโทรทัศน์ทางช่อง 8 ในปี 2562 ผลิตละครโดย บริษัท เอ พลัส โปรดักชั่น จำกัด โดยผู้จัด บุณฑณิก บูลย์สิน กำกับการแสดงโดย มารยาท ไทยนิวัฒน์วิไล นำแสดงโดย ยุทธนา เปื้องกลาง , เกวลิน ศรีวรรณา , จิระ ด่านบวรเกียรติ , อริสรา ทองบริสุทธิ์ , ปภาวิน หงษ์ขจร ออกอากาศทุกวันจันทร์ถึงวันพฤหัสบดี เวลา 18.45 - 19.45 น. และวันศุกร์ เวลา 18.25 - 19.25 น. เริ่มออกอากาศตอนแรกวันจันทร์ที่ 6 พฤษภาคม - 1 กรกฎาคม พ.ศ. 2562 และเปลี่ยนเวลาการออกอากาศเป็นเวลาเป็น วันจันทร์ถึงวันพฤหัสบดี เวลา 19.00 - 20.00  น. ตั้งแต่วันจันทรืที่ 8 กรกฎาคมเป็นต้นไป วันอังคารที่ 2 กรกฎาคม - 17 กันยายน พ.ศ. 2562 ต่อจากละคร เพรงลับแล

 นักแสดง 
 ปี  พ.ศ. 2562 สถานีออกอากาศ  ช่อง 8 ผู้สร้าง  บริษัท เอพลัส โปรดักชั่น จำกัด บทโทรทัศน์  สุมินตา สุภาผล  มารยาท ไทยนิวัฒน์วิไล  จิตรา จันทร์  จีรนุช ณ น่าน กำกับการแสดง  มารยาท ไทยนิวัฒน์วิไล บทบาท  นักแสดงหลักองค์มุจลินท์นาคราช จิระ ด่านบวรเกียรติ ชลธิศ เทวาพิทักษ์ (ธิศ)  ยุทธนา เปื้องกลาง มณีเนตรนาคี / มณีเนตร เทวาพิทักษ์ (มณี) / ชลันธร เทวาพิทักษ์ (ลัน)  เกวลิน ศรีวรรณา สดายุ   ปภาวิน หงษ์ขจร นิลรัตน์นาคี  อริสรา ทองบริสุทธิ์ บทบาท  นักแสดงสมทบร.ต.อ. ภาคี พิทักษ์ราช ภูมิภาฑิต นิตยารส ดุจจันทร์ (ดุจ)  อัจจิมา โกสุมา เตชทัต (พ่อสดายุ)  ดิลก ทองวัฒนา ธัชชัย เทวาพิทักษ์ (อาชลธิศ)  พศิน เรืองวุฒิ รัมภานาคี (น้าองค์มุจลินท์นาคราช)  อุษณีย์ วัฒฐานะ รตี (เลขาธัชชัยและชลธิศ)  สิตางศุ์ ปุณภพ แวว (สาวใช้บ้านชลธิศ)  ดวงฤดี บุญบำรุง ป้านุ่ม (แม่บ้านชลธิศ)  อำภา ภูษิต นายทด (ลูกน้องธัชชัย)  จอห์น บราโว่ นายโชค (ลูกน้องธัชชัย)  เรืองฤทธิ์ วิสมล ชบา (นาคบ่าวนิลรัตน์)  กานดา บุญญาวงศ์ พิกุล (นาคบ่าวมณีเนตร)  เพลินศิลป์ เกตุแก้ว บทบาท  นักแสดงรับเชิญ  องค์ภุชงค์นาคราช (เจ้าครองเมืองหิรัญบาดาล)  ฐปนัท สัตยานุรักษ์ องค์วิรูปักษ์นาคราช  ชานนท์ ทิพกนก ท่านมหาราชครูแห่งรัตนบาดาล  นุกูล ภาชนะกาญจน์ ชลธิศ (วัยรุ่น)  หมอโรงพยาบาลเกษมราษฎร์  กฤตภาส จันทนะโพธิ เฮีย  พ่อดุจจันทร์  ธัญชนก ตวงมุกดา คณะกรรมการบริษัท  วันทนีย์ ชนะชัยยั่งยืน คณะกรรมการบริษัท  วิตา ดีปลั่งพลอย ทนายความ  โอภาส สุทธิเพียร  คนร้าย  จิระศักดิ์ เนินริมหนอง คนร้าย  นิพนธ์ จิตเกิด (กบ สักปลาคร๊าฟ) พิมพา (เพื่อนดุจจันทร์)   สุรีย์ (เพื่อนดุจจันทร์)   พ่อเพีย  แม่เพีย  เพีย   ลูกน้องเจ้าของบ่อน  ธงชัย มาเม่น ลูกน้องเจ้าของบ่อน  ดรัณภพ สุริยาวงษ์ ธนา เทวาพิทักษ์ (พ่อชลธิศ)  พรไพลิน เทวาพิทักษ์ (แม่ชลธิศ)  เฮียปอ  จ่า  ตำรวจ  เกรียงไกร อุ่นแก้ว
# ยุทธการที่เร่อเหอ
ยุทธการที่เร่อเหอ(, บางครั้งก็เรียกว่า ยุทธการที่ Jehol) เป็นส่วนที่สองของปฏิบัติการเนกกะ(Operation Nekka) การทัพครั้งนี้โดยจักรวรรดิญี่ปุ่นซึ่งได้ประสบความสำเร็จในการเข้ายึดครองจังหวัดเร่อเหอของมองโกเลียในจากขุนศึกชาวจีน จาง เสฺวเหลียงและผนวกมันเข้ากับรัฐหุ่นเชิดของหมั่นโจวกั๋ว การรบครั้งนี้ได้ต่อสู้รบตั้งแต่วันที่ 21 กุมภาพันธ์ ถึง 1 มีนาคม ค.ศ. 1933
# ตอร์เดซิยัส
ตอร์เดซิยัส  เป็นเมืองและเทศบาลในจังหวัดบายาโดลิด แคว้นกัสติยาและเลออน ทางตอนกลางของประเทศสเปน ตั้งอยู่ที่ระดับความสูงประมาณ 704 เมตร (2,310 ฟุต) ห่างจากบายาโดลิด (เมืองหลักของจังหวัด) ไปทางทิศตะวันตกเฉียงใต้ประมาณ 25 กิโลเมตร (16 ไมล์) มีประชากร 8,825 คน ใน ค.ศ. 2018

ตอร์เดซิยัสตั้งอยู่ริมแม่น้ำโดรูแต่ไม่สามารถเดินเรือตามแม่น้ำเข้ามาได้ถึงเมืองนี้ มีทางหลวงเชื่อมโยงกับมาดริดซึ่งตั้งอยู่ห่างออกไป 182 กิโลเมตร (113 ไมล์) ทางทิศตะวันออกเฉียงใต้ และกับซาลามังกาซึ่งตั้งอยู่ห่างออกไป 96 กิโลเมตร (60 ไมล์) ทางทิศตะวันตกเฉียงใต้ มีทางหลวงสี่ช่องจราจรเชื่อมโยงเมืองนี้เข้ากับบายาโดลิด

เนื่องจากมีทำเลที่ตั้งเป็นจุดเชื่อมโยงทางหลวงสายหลักในภูมิภาค ตอร์เดซิยัสได้กลายเป็นศูนย์กลางการขนส่งที่สำคัญ เศรษฐกิจของเมืองมีพื้นฐานอยู่บนกิจกรรมในสาขาบริการ (โดยเฉพาะอย่างยิ่งการท่องเที่ยว) และการผลิตทางการเกษตรในพื้นที่โดยรอบ ข้าวบาร์เลย์ ข้าวสาลี และข้าวโอ๊ตเป็นสินค้าเกษตรดั้งเดิมมาช้านานAyuntamiento de Tordesillas. Estepa cerealista - Tordesillas Natural.  Retrieved 13 July 2019.
# สนธิสัญญาตอร์เดซิยัส
สนธิสัญญาตอร์เดซิยัส  ได้รับการลงนามที่ตอร์เดซิยัสเมื่อวันที่ 7 มิถุนายน ค.ศ. 1494 เพื่อแบ่งเขตอิทธิพลในดินแดนที่ค้นพบใหม่นอกยุโรประหว่างจักรวรรดิโปรตุเกสกับราชบัลลังก์กัสติยา (ต่อมาคือจักรวรรดิสเปน) โดยใช้เส้นสมมุติที่อยู่ห่างจากหมู่เกาะกาบูเวร์ดีไปทางทิศตะวันตกเป็นระยะ 370 ลีก เส้นสมมุติดังกล่าวพาดผ่านบริเวณกึ่งกลางระหว่างกาบูเวร์ดีซึ่งขณะนั้นตกเป็นของโปรตุเกสแล้ว กับกลุ่มเกาะที่คริสโตเฟอร์ โคลัมบัส ได้สำรวจพบในการเดินทางครั้งแรก (ปัจจุบันเรียกว่าคิวบาและฮิสปันโยลา) และอ้างสิทธิ์ให้แก่กัสติยา

ดินแดนทางตะวันออกของเส้นแบ่งเขตจะเป็นของโปรตุเกส ส่วนดินแดนทางตะวันตกของเส้นแบ่งเขตจะเป็นของกัสติยา ฝ่ายกัสติยาให้สัตยาบันสนธิสัญญาฉบับนี้ที่อาเรบาโลในวันที่ 2 กรกฎาคม ค.ศ. 1494 และฝ่ายโปรตุเกสให้สัตยาบันที่ซึตูบัลในวันที่ 5 กันยายน ปีเดียวกันMEMORY OF THE WORLD REGISTER Treaty of Tordesillas Spain and Portugal. 2007, p.2 อีกด้านหนึ่งของโลกถูกแบ่งเขตในอีกไม่กี่ทศวรรษต่อมาตามสนธิสัญญาซาราโกซาซึ่งได้รับการลงนามเมื่อวันที่ 22 เมษายน ค.ศ. 1529 โดยระบุเส้นสมมุติตรงข้ามเส้นแบ่งเขตตามสนธิสัญญาตอร์เดซิยัส ปัจจุบันคู่ฉบับของสนธิสัญญาทั้งสองได้รับการเก็บรักษาไว้ในหอจดหมายเหตุอินดีสที่เซบิยา และในหอจดหมายเหตุแห่งชาติโตรึดูตงบูที่ลิสบอนFrances Gardiner Davenport, ed., European Treaties Bearing on the History of the United States and Its Dependencies to 1648 (Washington, DC: Carnegie Institute of Washington, 1917), p. 85, 171.

สเปนและโปรตุเกสปฏิบัติตามสนธิสัญญาตอร์เดซิยัสได้ค่อนข้างดีแม้ทั้งสองฝ่ายจะยังไม่มีความรู้ทางภูมิศาสตร์ของ "โลกใหม่" เท่าไรนัก การกำหนดเส้นแบ่งเขตตามสนธิสัญญานี้ส่งผลให้เกิดอาณานิคมที่มีชื่อว่า "บราซิล" ขึ้นเนื่องจากปลายด้านตะวันออกของทวีปที่ค้นพบใหม่ตกอยู่ในเขตอิทธิพลโปรตุเกสMEMORY OF THE WORLD REGISTER Treaty of Tordesillas Spain and Portugal. 2007, p.1 อย่างไรก็ตาม สนธิสัญญาตอร์เดซิยัสได้ละเลยชาติมหาอำนาจยุโรปอื่น ๆ ทั้งหมด ชาติเหล่านั้นจึงมักเพิกเฉยต่อสนธิสัญญานี้ โดยเฉพาะอย่างยิ่งชาติที่กลายเป็นโปรเตสแตนต์หลังการปฏิรูปโปรเตสแตนต์

สนธิสัญญาตอร์เดซิยัสได้รับการขึ้นทะเบียนเป็นมรดกความทรงจำแห่งโลกโดยองค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) เมื่อ ค.ศ. 2007

 สนธิสัญญามาดริด 
ในวันที่ 13 มกราคม ค.ศ. 1750 พระเจ้าฌูเวาที่ 5 แห่งโปรตุเกส และพระเจ้าเฟร์นันโดที่ 6 แห่งสเปนทรงลงพระปรมาภิไธยในสนธิสัญญามาดริด หลังจากที่โปรตุเกสและสเปนพยายามกำหนดเขตแดนระหว่างบราซิลกับอเมริกาของสเปนขึ้นใหม่ โดยยอมรับว่าการแบ่งเขตตามสนธิสัญญาตอร์เดซิยัสใน ค.ศ. 1494 นั้นได้ถูกแทนที่ไปแล้วและถือเป็นโมฆะ ตามสนธิสัญญาฉบับนี้ สเปนจะได้รับการยอมรับอธิปไตยเหนือฟิลิปปินส์ในขณะที่โปรตุเกสจะได้ดินแดนแถบลุ่มน้ำแอมะซอน โปรตุเกสจะต้องสละอาณานิคมซากราเม็งตูทางฝั่งเหนือของริโอเดลาปลาตา (ปัจจุบันอยู่ในอุรุกวัย) แต่ก็จะได้รับดินแดนนิคมเยซุอิตทั้งเจ็ด (ปัจจุบันอยู่ในบราซิล)José Damião Rodrigues, Pedro Aires Oliveira (2014) História da Expansão e do Império Português ed. Esfera dos Livros, p.266-267

 เชิงอรรถ
# อำเภอมะกเว
มะกเว  เป็นอำเภอในจังหวัดมะกเว เขตมะกเว ประเทศพม่า มีเมืองหลักคือ มะกเว
# ท่าน้ำ
ท่าน้ำ  เป็นสิ่งก่อสร้างยกระดับในแหล่งน้ำ ตรงแบบมีเสาเข็มหรือเสาค้ำจุน สะพาน ท่าน้ำอาจรองรับสิ่งก่อสร้างและทางเดินทั้งหมด โครงสร้างเปิดของท่าน้ำทำให้น้ำขึ้นลงและกระแสน้ำไหลได้โดยส่วนใหญ่ไม่ถูกขัดขวาง ขณะที่รากฐานแข็งกว่าของเขื่อนเทียบเรือ (quay) หรือเสาเข็มที่เว้นช่องใกล้กันของท่าเทียบเรือ (wharf) สามารถใช้เป็นกำแพงกันคลื่น (breakwater) ได้ ฉะนั้นจึงมีความเสี่ยงตกตะกอน (silting) มากกว่า ท่าน้ำสามารถมีขนาดและความซับซ้อนต่างกันได้ตั้งแต่สิ่งก่อสร้างไม้น้ำหนักเบาจนถึงสิ่งก่อสร้างสำคัญที่มีขนาดกว่า 1,600 เมตร 

การก่อสร้างท่าน้ำเพื่อความมุ่งหมายหลายประการ และเนื่องจากความมุ่งหมายเหล่านี้มีความแปรผันตามภูมิภาคต่าง ๆ คำว่า "ท่าน้ำ" จึงมักมีความหมายแตกต่างกันในส่วนต่าง ๆ ของโลก ฉะนั้น ในทวีปอเมริกาเหนือและประเทศออสเตรเลีย ซึ่งท่าเรือจำนวนมากสร้างบนแบบจำลองท่าน้ำหลายท่าจนเมื่อเร็ว ๆ นี้ คำนี้จึงส่อความหมายถึงอาคารสำหรับจัดการสินค้าปัจจุบันหรืออดีต ในทางกลับกัน ในทวีปยุโรป ซึ่งท่าเรือมักใช้แอ่งและเขื่อนเทียบเรือริมแม่น้ำมากกว่าท่าน้ำ คำนี้จึงสัมพันธ์กับภาพลักษณ์ท่าน้ำสุขารมณ์ (pleasure pier) เหล็กหล่อสมัยวิกตอเรียมากกว่า
# จักรพรรดิเล กุง ฮหว่าง
จักรพรรดิเล กุง ฮหว่าง (, จื๋อโนม:黎恭皇, 26 กรกฎาคม 2050-15 มิถุนายน 2070) จักรพรรดิองค์ที่ 10 และองค์สุดท้ายแห่ง ราชวงศ์เลยุคดั้งเดิม. พระองค์ครองสิริราชสมบัติจาก พ.ศ. 2065 ถึง 2070. จักรพรรดิเลกุงฮหว่างถูกยกให้สืบราชบัลลังก์เมื่อพระชนมายุเพียง 15 พรรษาโดยขุนพลผู้ทรงอำนาจ หมัก ดัง ซุง ใน พ.ศ. 2065 แทนที่จักรพรรดิที่ถูกปลด จักรพรรดิเล เจียว ตง, ในที่สุดหมักดังซุงก็ปลดจักรพรรดิเลกุงฮหว่าง ใน พ.ศ. 2070
# การประชุมใหญ่เบอร์ลิน
การประชุมใหญ่เบอร์ลิน (13 มิถุนายน – 13 กรกฎาคม ค.ศ. 1878) เป็นการประชุมของผู้แทนหกมหาอำนาจในเวลานั้น (รัสเซีย บริเตนใหญ่ ฝรั่งเศส ออสเตรีย-ฮังการี อิตาลีและเยอรมนี) จักรวรรดิออตโตมันและสี่รัฐบอลข่าน (กรีซ เซอร์เบีย โรมาเนียและมอนเตเนโกร) มีเป้าหมายเพื่อตัดสินดินแดนของรัฐในคาบสมุทรบอลข่านหลังสงครามรัสเซีย-ตุรกี ค.ศ. 1877–78 และสิ้นสุดลงด้วยการลงนามสนธิสัญญาเบอร์ลิน ให้แทนที่สนธิสัญญาซานสเตฟาโนซึ่งลงนามเมื่อสามเดือนก่อนระหว่างรัสเซียและจักรวรรดิออตโตมัน

นายกรัฐมนตรีเยอรมัน อ็อทโท ฟ็อน บิสมาร์ค ผู้นำการประชุมใหญ่ ยอมรับเพื่อทำให้คาบสมุทรบอลข่านมีเสถียรภาพ รับรองอำนาจของจักรวรรดิออตโตมันที่ลดลงและถ่วงดุลผลประโยชน์ของบริเตน รัสเซียและออสเตรีย-ฮังการี ขณะเดียวกันเขาพยายามลดการได้ประโยชน์ของรัสเซียในภูมิภาคและป้องกันการเกิดบัลแกเรียใหญ่ (Greater Bulgaria) ผลทำให้ดินแดนของออตโตมันในทวีปยุโรปลดลงอย่างมาก มีการตั้งบัลแกเรียเป็นราชรัฐเอกราชภายในจักรวรรดิออตโตมัน คืนรูเมเลียตะวันออกให้แก่ออตโตมันภายใต้การปกครองพิเศษและคืนภูมิภาคมาซิโดเนียให้แก่ออตโตมันซึ่งสัญญาว่าจะปฏิรูป

โรมาเนียได้รับเอกราชโดยสมบูรณ์ โดยถูกบีบให้มอบเบสซาราเบียบางส่วนให้รัสเซีย โรมาเนียได้นอร์ทเทิร์นตอบรูจา เซอร์เบียและมอนเตเนโกรได้รับเอกราชสมบูรณ์ในท้ายสุด แต่มีดินแดนเล็กลง ส่วนออสเตรีย-ฮังการียึดครองภูมิภาคแซนด์ซาค ออสเตรีย-อังการียังได้ควบคุมบอสเนียและเฮอร์เซโกวีนา และบริเตนได้ไซปรัส

ผลทีแรกได้รับการยกย่องว่าเป็นความสำเร็จใหญ่หลวงในการสร้างสันติภาพและการรักษาเสถียรภาพ ทว่า ในระยะยาว ความตึงเครียดระหว่างรัสเซียและออสเตรีย-ฮังการีทวีความรุนแรงขึ้น เช่นเดียวกับปัญหาเชื้อชาติในคาบสมุทรบอลข่าน การประชุมใหญ่มุ่งทบทวนสนธิสัญญาซานสเตฟาโนและคงคอนสแตนติโนเปิลให้อยู่ในมือของออตโตมัน การประชุมนี้มีผลไม่ยอมรับชัยของรัสเซียเหนือจักรวรรดิออตโตมันในสงครามรัสเซีย-ตุรกี การประชุมใหญ่คืนดินแดนให้จักรวรรดิออตโตมันซึ่งสนธิสัญญาเดิมมอบให้แก่ราชรัฐบัลแกเรีย ที่สำคัญที่สุดคือมาซิโดเนีย ก่อให้เกิดข้อเรียกร้องแก้แค้น (revanchist) อย่างเข้มข้นในบัลแกเรีย ผู้เข้าร่วมประชุมส่วนใหญ่ไม่พอใจอย่างจริงจัง และความไม่พอใจต่อผลลัพธ์คงอยู่จนปะทุเป็นสงครามบอลข่านสองครั้งใน ค.ศ. 1912–1913 จนสงครามโลกครั้งที่หนึ่งใน ค.ศ. 1914 เซอร์เบีย บัลแกเรียและกรีซได้ดินแดนเพิ่ม แต่ทั้งหมดน้อยกว่าที่ประเทศเหล่านั้นคิดว่าตนสมควรได้รับทั้งสิ้น
# แนตู มูรารา
นอร์แบร์ตู มูรารา แนตู (; เกิด 19 กรกฎาคม ค.ศ. 1989) หรือรู้จักกันในชื่อ แนตู เป็นนักฟุตบอลชาวบราซิล ปัจจุบันลงเล่นในตำแหน่งผู้รักษาประตู ให้กับ อาร์เซนอล ยืมมาจาก บอร์นมัทในพรีเมียร์ลีก ลีกสูงสุดของประเทศอังกฤษ

แนตู เริ่มต้นอาขีพนักฟุตบอลกับ อาตแลชีกูปารานาเอ็งซี ก่อนย้ายสู่ฟิออเรนตีนา ในสองปีถัดมา เขาย้ายร่วมทีมยูเวนตุส ในปี ค.ศ. 2015 โดยคว้าแชมป์เซเรียอา และโกปปาอิตาเลียสองปีติดต่อกัน โดยเขาเป็นตัวสำรองของ จันลุยจี บุฟฟอน ในลีกแต่ได้ลงเล่นในทุกเกมของสโมสรในโกปปาาอิตาเลีย ในปี ค.ศ. 2017 เขาย้ายร่วมทีมบาเลนเซีย โดยได้เป็นผู้รักษาประตูตัวหลักของทีม ในเดือนมิถุนายน ค.ศ. 2019 เขาย้ายร่วมทีมบาร์เซโลนา โดยเป็นส่วนหนึ่งของข้อแลกเปลี่ยนตัวกับยัสเปอร์ ซิลเลิสเซิน ซึ่งย้ายไปบาเลนเซียแทน

เขาถูกเรียกติดทีมชาติชุดใหญ่เป็นครั้งแรกในปี ค.ศ. 2010 เขายังเป็นส่วนหนึ่งของทีมชุดแข่งขันโกปาอาเมริกา 2015 แต่ไม่ได้ลงสนามจนกระทั่งปี ค.ศ. 2018 เขาได้ลงเล่นในเกมกระชับมิตร ซึ่งชนะเอลซัลวาดอร์ 5–0 ที่สหรัฐ ซึ่งเป็นนัดเดียวที่เขาได้ลงเล่นจนถึงปัจจุบัน เขายังได้รับเหรียญเงินโอลิมปิก 2012 กับทีมรุ่นอายุไม่เกิน 23 ปี ที่ลอนดอน

เกียรติประวัติ
ยูเวนตุส
เซเรียอา: 2015–16, 2016–17
โกปปาอีตาเลีย: 2015–16, 2016–17
ซูแปร์โกปปาอีตาเลียนา: 2015

บาเลนเซีย
โกปาเดลเรย์: 2018–19

บาร์เซโลนา
โกปาเดลเรย์: 2020–21

บราซิล อายุไม่เกิน 23 ปี
โอลิมปิกเหรียญเงิน: 2012
# เฮเรินแบร์ค
เฮเรินแบร์ค  เป็นเมืองชนบทในรัฐบาเดิน-เวือร์ทเทิมแบร์ค ประเทศเยอรมนี ตั้งอยู่ทางใต้ของนครชตุทการ์ทไปราว 30 กิโลเมตร เมืองนี้ตั้งอยู่บริเวณชายขอบด้านตะวันตกของป่าเชินบูค (Schönbuch) และยังตั้งอยู่บนทางหลวงเอาโทบานหมายเลข 81 ซึ่งเชื่อมกับประเทศสวิตเซอร์แลนด์
# จักรพรรดิเล จาง ตง
จักรพรรดิเล จาง ตง (, จื๋อโนม:黎莊宗, 2057-9 มีนาคม 2091) จักรพรรดิแห่งเวียดนามและผู้สถาปนา ราชวงศ์เลยุคฟื้นฟู《歷朝憲章類誌》卷二十一·禮儀誌·太廟殿奉事各位。
# ซิต้อง (รัฐมอญ)
ซิต้อง  เป็นหมู่บ้านและสถานที่ทางประวัติศาสตร์ใน รัฐมอญ ประเทศพม่าMoore and San Win 2014: 235
# แกร์ฮาร์ท บาร์คฮอร์น
แกร์ฮาร์ท บาร์คฮอร์น  เป็นเสืออากาศเยอรมันที่ประสบความสำเร็จสูงสุดตลอดกาลรองจากเอริช ฮาร์ทมัน เขาเป็นนักบินคนเดียวนอกจากฮาร์ทมันที่ยิงเครื่องบินข้าศึกตกได้ถึง 300 ลำ

ประวัติ
แกร์ฮาร์ท บาร์คฮอร์น เกิดเมื่อปี ค.ศ. 1919 ที่เมืองเคอนิชส์แบร์ค ในเสรีรัฐปรัสเซีย แห่งสาธารณรัฐไวมาร์ เป็นบุตรของนายวิลเฮ็ล์ม ซึ่งเป็นนักตรวจสอบผังเมือง กับนางเทเรเซอ เขามีพี่น้องร่วมบิดามารดาจำนวนสามคน หลังจากจบการศึกษาระดับประถม เขาได้เข้าศึกษาต่อที่โรงเรียนมัธยมวิลเฮ็ลมส์-กึมนาซีอุม 

ภายหลังจากผ่านหลักสูตรภาคบังคับของทบวงแรงงานไรช์  บาร์คฮอร์นได้เข้ารับการฝึกในฐานะนักเรียนนายเรืออากาศของกองทัพอากาศนาซีเยอรมัน ในปี ค.ศ. 1937 และขึ้นบินฝึกครั้งแรกในเดือนมีนาคม ค.ศ. 1938

เมื่อการบุกครองโปแลนด์ของเยอรมนีเริ่มต้นขึ้นในวันที่ 1 กันยายน ค.ศ. 1939 และเป็นจุดเริ่มต้นของสงครามโลกครั้งที่สองในทวีปยุโรป บาร์คฮอร์นได้รับคัดเลือกเข้าสู่หลักสูตรนักบินรบพิเศษ และเมื่อจบการฝึก เขาได้รับการแต่งตั้งยศเป็นร้อยตรี  และเข้าประจำการในฝูงบินที่ 3  แห่งกองบินไล่ล่า 2 "ริชท์โฮเฟิน"  ต่อมาในเดือนสิงหาคม ค.ศ. 1940 เขาถูกย้ายไปประจำการในฝูงบินที่ 6  แห่งกองบินไล่ล่า 52
# ผู้ถูกกำหนดให้รอดชีวิต
ผู้ถูกกำหนดให้รอดชีวิต  เป็นบุคคลในลำดับการสืบทอดตำแหน่งประธานาธิบดีสหรัฐ มักเป็นรัฐมนตรีในคณะรัฐมนตรีสหรัฐ ซึ่งจะถูกจัดให้อยู่ในพื้นที่ห่างไกล ปลอดภัย และไม่เปิดเผย หากประธานาธิบดี, รองประธานาธิบดี, และเจ้าหน้าที่อื่น ๆ ในลำดับการสืบทอดตำแหน่งได้รวมตัวกันในสถานที่เดียว เช่น งานแถลงนโยบายประจำปีต่อรัฐสภา และวันเข้ารับตำแหน่งประธานาธิบดีสหรัฐ ซึ่งมีจุดประสงค์เพื่อรับประกันความต่อเนื่องของรัฐบาลในกรณีเกิดเหตุร้ายที่มีการสังหารประธานาธิบดี และเจ้าหน้าที่หลายคนในลำดับการสืบทอดตำแหน่งประธานาธิบดี เช่น เหตุกราดยิง, การวางระเบิด หรือภัยพิบัติทางธรรมชาติ หากเหตุการณ์ดังกล่าวเกิดขึ้น เจ้าหน้าในลำดับการสืบทอดที่ถูกเลือก จะกลายเป็นรักษาการแทนประธานาธิบดีสหรัฐ ตามรัฐบัญญัติการสืบทอดประธานาธิบดีVacancy in offices of both President and Vice President; officers eligible to act: 

เฉพาะรัฐมนตรีที่มีคุณสมบัติเพียงพอที่จะสืบทอดตำแหน่งประธานาธิบดีเท่านั้น (เช่น เป็นพลเมืองสหรัฐโดยกำเนิด อายุ 35 ปี ซึ่งอาศัยอยู่ในสหรัฐอย่างน้อย 14 ปี) ที่สามารถถูกเลือกให้รับหน้าที่ตามที่ได้รับมอบหมาย โดยผู้ถูกกำหนดให้รอดชีวิตจะได้รับการรักษาความปลอดภัยเทียบเท่าประธานาธิบดี และมีการจัดรถรับส่งตลอดระยะเวลาของงาน
# ตะก้อง
ตะก้อง  เป็นเมืองในเขตมัณฑะเลย์ของประเทศพม่า ตั้งอยู่ทางฝั่งตะวันออกของแม่น้ำอิรวดี ห่างจากมัณฑะเลย์ไปทางเหนือ 127 ไมล์
# ปิติพน พรตรีสัตย์
ปิติพน พรตรีสัตย์ (ชื่อเล่น: เติ้ล) (เกิด 28 มิถุนายน พ.ศ. 2534) เป็นนักแสดงและนายแบบชาวไทยเกิดที่กรุงเทพมหานคร จบการศึกษาประถมศึกษาที่โรงเรียนฉัตรวิทยาและศึกษาต่อโรงเรียนมัธยมศึกษาที่โรงเรียนบดินทรเดชา (สิงห์ สิงหเสนี) ๒ และจบการศึกษาปริญญาตรีคณะ วิทยาลัยนวัตกรรมสื่อสารสังคม เอกภาพยนตร์ มหาวิทยาลัยศรีนครินทรวิโรฒทำความรู้จัก “เติ้ล” หรือ “โต” ใน “วังนางโหง”mobile.daradaily.com ฉบับเมื่อวันที่ 20 ธันวาคม 2560

 ประวัติ 
เขาเริ่มเข้าสู่วงการบันเทิงไทย ได้มีโอกาสร่วมแสดงมิวสิกวิดีโอในปี 2554 เขาร่วมแสดงมิวสิควิดีโอเพลง "นาฬิกาของคนรักกัน" ของหนุ่มยุทธพงษ์ แสงสุวรรณ หรือ หนุ่ม วง กะลา และผลงานมิวสิกวิดีโออีกคับคั่งและรวมผลงานโฆษณาต่าง ๆ และเมื่อในปี 2555  ร่วมการประกวดเวทีหนุ่มคลีโอปี 2012 และเป็นผู้เข้าร่วม 1 ใน 50 คนสุดท้ายภายหลังเมื่อในปี
2556 เขาได้มีผลงานภาพยนตร์เรื่อง ม.6/5 ปากหมาท้าผี และภายหลังเขาได้ลงนามสัญญาในฐานะนักแสดงในสังกัดสถานีโทรทัศน์สีกองทัพบกช่อง 7 มีผลงานละครเรื่อง เจ้าสาวสลาตัน ในฐานะนักแสดงรับเชิญและมีผลงานละครอีกคับคั่งและรับงานละครเรื่อยมา

เมื่อในปี 2561 มีผลงานละครเรื่อง พันธกานต์รัก และเป็นที่รู้จักกันในบาท เตชินทร์'แบงค์-มุก'รวมก๊วน'เติ้ล-เมย์'แจกความจิ้น ฟินทั่วตลาดนัดสวนจตุจักรแนวหน้า ฉบับเมื่อวันที่ 15 พฤษภาคม 2561 โดยมีผู้ติดตามให้การตอบรับละครเรื่องนี้เรื่อยมาทำให้ละครเรื่องนี้ออกอากาศตอนแรกถึงตอนสุดท้ายจึงทำให้ละครเรื่องนี้ประสบความสำเร็จไปด้วยดี'แบงค์-มุก'คู่จิ้น #พันพาย รวมก๊วน'เติ้ล-เมย์'จาก'พันธกานต์รัก' แจกความฟิน ฉบับเมื่อวันที่ 7 พฤษภาคม 2561

 ผลงาน 
 ละครโทรทัศน์ 
 ละครโทรทัศน์ทั้งหมดด้านล่างนี้ออกอากาศทางช่อง 7 
 พ.ศ.  เรื่อง  บทบาท 2557  เจ้าสาวสลาตัน  แบงค์ รักเต็มบ้าน  ออย  พราว  บอย เงา  นิกร 2558  ลีลาวดีเพลิง  ปรมัตถ์ ยอดมนุษย์ดาบเทวดา   วีรเทพ (นักรบเทวดา) (รับเชิญ) คู่หูคู่เฮี้ยน 2  ครูมานะ / มนุษย์หมาป่า (รับเชิญ) คู่ปรับฉบับหัวใจ  ปรัชญา (รับเชิญ) 2559  แฝดล่องหน  ประเทศ คู่ป่วนก๊วนกวนผี  แจ๊คกี้ 2560  หักลิ้นช้าง  อาคม ช่วงชู มัสยา  สมาน วังนางโหง  โต 2561  มือปราบเหยี่ยวดำ  ประทีป แม่อายสะอื้น  ทอน เขยผู้ใหญ่ สะใภ้กำนัน  พร้อม (วัยหนุ่ม) (รับเชิญ) พันธกานต์รัก  เตชินทร์ (ชินทร์) ไฮโซสะออน  พาสกร โอชยานนท์ 2562  พรายพิฆาต  หมวดเชษฐ์ 2563  คุณชายตำระเบิด  ชัชชัย สิงห์สั่งป่า   ทับ มรดกผีดก  แสนทรัพย์ หนี้เกียรติยศ  (หยดน้ำในตะวัน)   เริงรัญ ปิ่นไพร  ฟอง 2564  คทาสิงห์  มาโนช ทานตะวันสีเพลิง  หมอวราเทพ 2565  เขยบ้านไร่ สะใภ้ไฮโซ  มาวิน ปางเสน่หา  เจียง  คุ้งเสน่หา  ทิว พยัคฆ์ร้ายนายกุหลาบ  อ๋อง สาวสองวิญญาณ  แม็ค  2566  รักแท้แซ่บหลาย  กิตติ ผู้ใหญ่ซ่าส์กับยาใจ ชัช รักในรอยลวง เกษม

 ละครโทรทัศน์ทั้งหมดด้านล่างนี้ออกอากาศทางสถานีโทรทัศน์สีกองทัพบกช่อง 7 (ละครเทิดพระเกียรติ)
 ปี  เรื่อง  บทบาท 2559  ละครเทิดพระเกียรติชุด ใต้ร่มพระบารมี เรื่อง อาทิตย์อับแสง  หมอเถกิง

ผลงานภาพยนตร์
 ปี  เรื่อง  บทบาท 2556  ม.6/5 ปากหม้าท้าผี  ครูสมาน

 ผลงานโฆษณา 
โฆษณา ธนาคารกรุงเทพ ชุด เหลาดินสอ
โฆษณา ธนาคารกรุงเทพ ชุด ขอเบอร์
โฆษณา โค้ก ต้องซ่า ต้องกล้า ต้องโค้ก (กับแพนเค้ก)

 ผลงานเพลงมิวสิกวิดีโอ 
เพลงนาฬิกาของคนรักกัน ศิลปิน วงกะลา
เพลงผิดเรื่องเดียว ศิลปิน ปนัดดา เรืองวุฒิ
เพลงดั่งฝันฉันใด ศิลปิน วง Klear
เพลงมีสิทธิ์อะไร ศิลปิน วงเอสพีเอฟ
# การป้องกันเมืองฮาร์บิน
การป้องกันเมืองฮาร์บิน เกิดขึ้นในช่วงแรกของสงครามจีน-ญี่ปุ่นครั้งที่สอง ซึ่งเป็นส่วนหนึ่งของการทัพการบุกครองแมนจูเรียโดยกองทัพจักรวรรดิญี่ปุ่น ตั้งแต่วันที่ 25 มกราคม ถึง 4 กุมภาพันธ์ ค.ศ. 1932
# อาณาจักรตะก้อง
อาณาจักรตะก้อง  เป็นนครรัฐของชาวปยูที่ดำรงอยู่ในคริสต์สหัสวรรษที่ 1 ใน ค.ศ. 1832 นครรัฐกึ่งตำนานแห่งนี้ได้รับการกล่าวถึงว่าเป็นอาณาจักรแห่งแรกของสถาบันพระมหากษัตริย์พม่าโดย มหาราชวงศ์ ฉบับหอแก้ว ซึ่งเป็นพระราชพงศาวดารของราชวงศ์โก้นบอง พระราชพงศาวดารดังกล่าวยังระบุเพิ่มเชื่อว่า "อาณาจักร" แห่งนี้ได้รับสถาปนาโดยพระเจ้าอภิราชาแห่งศากยวงศ์ของพระพุทธเจ้าเมื่อ 850 ปีก่อนคริสต์ศักราชHmannan Vol. 1 2003: 153–154

หลักฐานทางโบราณคดีระบุถึงวัฒนธรรมยุคหินใหม่และยุคสำริดที่มีอยู่ในตะก้อง และนครรัฐอื่น ๆ ที่ก่อตั้งโดยชาวปยู ในช่วงต้นคริสต์ศักราช นอกจากนี้พงศาวดารยังกล่าวถึงกลุ่มการต่อสู้และการอพยพหลายครั้งบริเวณตะก้องและนครรัฐอื่น ๆ ของชาวปยูในช่วงคริสต์สหัสวรรษแรกMoore 2007: 233–234 นครรัฐเหล่านี้กลายเป็นส่วนหนึ่งของอาณาจักรพุกามกลางคริสต์ทศวรรษที่ 1050Harvey 1925: 29–30
# ปฏิบัติการในมองโกเลียใน (ค.ศ. 1933-36)
การทัพมองโกเลียใน ในช่วงเวลาตั้งแต่ปี ค.ศ. 1933 ถึง 1936 เป็นส่วนหนึ่งการรุกรานเหนือของจีนอย่างต่อเนื่องโดยจักรวรรดิญี่ปุ่น ก่อนที่จะมีการเริ่มต้นทำสงครามอย่างเป็นทางการในสงครามจีน-ญี่ปุ่นครั้งที่สอง ในปี ค.ศ. 1931 การบุกครองแมนจูเรียทำให้เกิดการสถาปนารัฐหุ่นเชิดของหมั่นโจวกั๋ว และในปี ค.ศ. 1933 ปฏิบัติการเนกกะคือการแย่งชิงมณฑลเจโหวจากสาธารณรัฐจีน ได้ปิดกั้นจากการรุกคืบไปทางใต้โดยการพักรบที่ถ่างกู่(Tanggu Truce) กองทัพจักรวรรดิญี่ปุ่นได้หันเหความสนใจไปทางด้านตะวันตก มุ่งสู่มณฑลชาฮาร์(Chahar)และซุ่ยหยวนของมองโกเลียใน ด้วยเป้าหมายในการจัดตั้งรัฐกันชนทางตอนเหนือของจีน ในคำสั่งเพื่อหลีกเลี่ยงการละเมิดการพักรบ รัฐบาลญี่ปุ่นได้ใช้กองทัพตัวแทนในการทัพในขณะที่การต่อต้านของจีนเป็นครั้งแรกที่ดำเนินการเป็นครั้งแรกโดยกองกำลังขบวนการต่อต้านญี่ปุ่นในชาฮาร์ แต่ก่อนได้รวมอยู่ในกองทัพมองโกเลียใน กองทัพจักรวรรดิหมั่นโจวกั๋ว และกองทัพมหาฮั่นอันชอบธรรม(Grand Han Righteous Army) กองทัพของรัฐบาลจีนได้เป็นศัตรูอย่างเปิดเผยร่วมกับขบวนการต่อต้านญี่ปุ่นและต่อต้านการรุกรานของญี่ปุ่นโดยเฉพาะในซุ่ยหยวนในปี ค.ศ. 1936
# สูตรรักนักการโรงแรม
สูตรรักนักการโรงแรม  เป็นซีรีส์วัยรุ่นที่มีนักแสดงนำทั้งห้าคนคือ บาส สุรเดช, เต้ ดาวิชญ์, ตี๋ ธนพล, คิมม่อน วโรดม, คอปเตอร์ ภานุวัฒน์ กลับมารวมตัวแสดงร่วมกันอีกครั้งhttps://www.komchadluek.net/news/ent/398836 หลังแจ้งเกิดจากซีรีส์เรื่องเดือนเกี้ยวเดือน (2Moons the series) ผลิตโดย บริษัท บีอีซีไอ คอร์ปอเรชั่น จำกัด และ บริษัท ณวลาร์ท นิมิต จำกัด กำกับโดย ศฐาณพงศ์ ลิ้มวงษ์ทองhttps://www.thairath.co.th/entertain/news/1632170 l เปลี่ยนสิ่งไม่ดีให้เป็นพลังบวก ณ๊อบ หวังแทรกในซีรีส์ชายรักชาย

 นักแสดง 
 สุรเดช พินิวัตร์ รับบท เต้ย
 ดาวิชญ์ กรีพลฤกษ์ รับบท โทน
 ธนพล จารุจิตรานนท์ รับบท อัคร
 วโรดม เข็มมณฑา รับบท คิน
 ภานุวัฒน์ เกิดทองทวี รับบท พงศ์
 พงศธร ผดุงเกียรติวงศ์ รับบท วาเลน
 ณัชคุณ ธีรกิจโกศล รับบท หนึ่ง
 กรัณ ดรัลพงศ์ รับบท เค
 ธัญลักษณ์ โชคธนเดช รับบท หญิง
 นรวรรณ เศรษฐรัตนพงศ์ รับบท นุก
 จิรโรจน์ ศรุณานิธิโรจน์ รับบท เชฟแมน
 วิมลพันธ์ ชาลีจังหาญ รับบท ตอง
 อรัญญา ประทุมทอง รับบท มด
ภัทรชนน อ่อนสอาด รับบท บาริสต้าภูมิ

 การคัดเลือกนักแสดง 
ผู้สร้างเปิดคัดเลือกนักแสดงเพื่อร่วมเล่นซีรีส์เรื่อง Hotel Stars ร่วมกับกลุ่มศิลปิน SBFIVE ในวันที่ 2 พฤษภาคม 2562 ณ อาคารมาลีนนท์ (ช่อง3) ถนนพระรามสี่ กรุงเทพฯ เพื่อคัดเลือกผู้เข้ารอบแรก 20 คนhttps://mello.me/update/370 และวันที่ 7 พฤษภาคม 2562 ทั้ง 20 คนจะต้องเข้าร่วม Workshop การแสดง และคัดเลือกอีกครั้งเพื่อเป็น 5 คนสุดท้ายhttps://mello.me/update/373

 เพลงประกอบซีรีย์ 
 เพื่อนเธอ ศิลปิน Pinpin
 แรงโน้มถ่วงแห่งรัก ศิลปิน จิรโรจน์ ศรุณานิธิโรจน์

 แหล่งข้อมูลอื่น 
 เรื่องย่อ Hotel Stats สูตรรักนักการโรงแรม  Online-idol 
 Teaser Hotel Stars สูตรรักนักการโรงแรม 
 Hotel Stars [OFFICIAL TRAILER] | Ch3Thailand
# การทัพสุยยฺเหวี่ยน
การทัพซุ่ยหยวน เป็นความพยายามโดยกองทัพมองโกเลียในและกองทัพมหาฮั่นอันชอบธรรม ทั้งสองกองทัพได้ถูกก่อตั้งขึ้นและสนับสนุนโดยจักรวรรดิญี่ปุ่น เพื่อเข้าควบคุมมณฑลซุ่ยหยวนจากสาธารณรัฐจีน ความพยายามในการบุกครองได้เกิดขึ้นในปี ค.ศ. 1936 ไม่นานก่อนสงครามจีน-ญี่ปุ่นครั้งที่สอง รัฐบาลญี่ปุ่นได้ปฏิเสธที่จะมีส่วนร่วมในปฏิบัติการครั้งนี้ แต่ทหารจากมองโกเลียในและจีนที่ให้ความร่วมมือได้รับการสนับสนุนทางอากาศจากเครื่องบินญี่ปุ่นและได้รับความช่วยเหลือจากกองทัพจักรวรรดิญี่ปุ่น ปฏิบัติการทั้งหมดได้ถูกควบคุมโดยเจ้าหน้าที่เสนาธิการญี่ปุ่น การทัพครั้งนี้ไม่ประสบความสำเร็จ ส่วนมากเนื่องจากขาดการฝึกฝนและขวัญกำลังใจที่ตกต่ำในหมู่ทหารชาวมองโกเลียและผู้ที่ให้ความร่วมมือคนอื่นๆ การป้องกันซุ่ยหยวน หนึ่งในความสำเร็จที่สำคัญเป็นครั้งแรกของกองทัพปฏิวัติแห่งชาติของจีนที่เหนือกว่ากองกำลังสนับสนุนของญี่ปุ่น ขวัญกำลังใจของจีนได้เพิ่มพูนมากขึ้น
# ยัน-ฟีเทอ อาร์พ
ยัน-ฟีเทอ อาร์พ (เกิด 6 กุมภาพันธ์ ค.ศ. 2000) เป็นนักฟุตบอลชาวเยอรมัน ปัจจุบันลงเล่นตำแหน่งกองหน้าให้กับฮ็อลชไตน์ คีล สโมสรในซไวเทอบุนเดิสลีกา และเคยเป็นตัวแทนให้กับทีมชาติเยอรมนีรุ่นเยาวชน

 สโมสรอาชีพ 
 ฮัมบัวร์เกอร์ เอ็สเฟา 
อาร์พ ลงเล่นนัดแรกให้กับฮัมบัวร์เกอร์ เอ็สเฟา ในดาร์บี้ภาคเหนือ นัดที่พบกับแวร์เดอร์เบรเมิน เขาลงเล่นเป็นตัวสำรองในนาทีที่ 89 แทนที่ บ็อบบี วูด ทำให้อาร์พกลายเป็นผู้เล่นคนแรกในบุนเดิสลีกาที่เกิดในคริสต์ทศวรรษ 2000

ในวันที่ 28 ตุลาคม ค.ศ. 2017 อาร์พทำประตูแรกในลีก ในนัดที่พบกับแฮร์ทา เบเอ็สเซ ทำให้เขากลายเป็นผู้เล่นคนแรกในบุนเดิสลีกาที่เกิดในคริสต์ทศวรรษ 2000 ที่สามารถทำประตูได้

 ไบเอิร์นมิวนิก 
ในวันที่ 7 กุมภาพันธ์ ค.ศ. 2019 มีการรายงานว่า อาร์พจะเข้าร่วมกับไบเอิร์นมิวนิกในช่วงต้นฤดูกาล 2019–20 หรือ 2020–21

 ทีมชาติ 
อาร์พเคยเป็นส่วนหนึ่งของทีมชาติเยอรมนีรุ่นอายุไม่เกิน 17 ปี โดยเขาทำ 7 ประตูในการแข่งขันฟุตบอลชิงแชมป์แห่งชาติยุโรป รุ่นอายุไม่เกิน 17 ปี เมื่อ ค.ศ. 2017 ต่อมาในปีเดียวกันนั้น เขาได้ลงเล่นในฟุตบอลโลกเยาวชนอายุไม่เกิน 17 ปี ซึ่งเขาทำ 5 ประตูในรายการนั้น

 สถิติอาชีพ 

สโมสรฤดูกาลลีกถ้วยยุโรปอื่น ๆทั้งหมดระดับลงเล่นประตูลงเล่นประตูลงเล่นประตูลงเล่นประตูลงเล่นประตู ฮัมบัวร์เกอร์ เอ็สเฟา 2017–18 บุนเดิสลีกา18200——182 2018–19 ซไวเทอบุนเดิสลีกา17131——202 ทั้งหมด353310000384ทั้งหมด353310000384

 เกียรติประวัติ 
 Fritz Walter Medal: เหรียญทอง รุ่นอายุไม่เกิน 17 ปี – ค.ศ. 2017